สวัสดีค่ะ คือ ประจำเดือนไม่มา2เดือนแล้วอะค่ะ ไม่เคยมีเพศสัมพันธ์นะคะ ช่วงนี้เครียดมาก และปวดท้องด้วยอะค่ะ คืออยากทราบว่า เกี่ยวกันมั้ยคะ ช่วยแนะนำทางแก้ไขปัญหาหน่อยค่ะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น- การมีความเครียด ทำงานหนัก พักผ่อนน้อย อดนอน มีน้ำหนักลด ทั้งนี้ การมีความเครียด นอกจากจะทำให้ประจำเดือนไม่มาแล้ว ยังทำให้มีอาการปวดท้องได้ด้วย- มีน้ำหนักขึ้นเร็ว หรือมีโรคอ้วน- การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป แต่ไม่น่าทำให้มีอาการปวดท้อง- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดเกิดขึ้นในโพรงมดลูก แต่จะพบในคนที่เคยเป็นมดลูกอักเสบมาก่อน หรือเคยขูดมดลูก- มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้น แต่ไม่ได้ทำให้ปวดท้องแนะนำให้รอดูประจำเดือนต่อไปก่อน หากประจำเดือนไม่มานานเกิน 3 เดือน จึงควรไปพบแพทย์เพื่อตรวจหาสาเหตุค่ะ ในช่วงนี้ ก็ควรผ่นคลายความเครียดที่มีลง และนอนหลับพักผ่อนให้เพียงพอ ส่วนอาการปวดท้อง แนะนำควรทานอาหารให้เป็นเวลา ไม่ทานอาหารรสจัด ไม่ทานอาหารที่ย่อยยาก ไม่ดื่ม ชา กาแฟ น้ำอัดลม แอลกอฮอล์ หากอาการปวดท้องเป็นต่อเนื่อง หรือปวดมากขึ้นเรื่อยๆ ก็ควรไปพบแพทย์เพื่อตรวจค่ะ